Hêrişê îşxalî yê dewleta tirke yê vera Başûrê Kurdîstanî dewam kenê. Vera nê hêişan têkoşînê gerîlayanê azadîye zî bêmabên dewam keno. Nê gerîlayan yewe zî Şînyare Kawa ya. Gerîlaya başûrije  Şînyare Kawa par 29ê gulane de têkoşînê vera hêrşê îşxalî de şehîde bîye.
Şehîde Şînyare 15ê nîsana 19998î de Silêmanî de yena dinya. Eslê xo de qezaya Dûz Xûrmatû ya Gerîmîyanî ra ya. Dûz Xûrmatû qezêka kozmopolît a ke tede kurd, ereb, tirkmen, şîa û sunî pîya ciwîyene. Kurdê ke tîya ciwîyenê welatperwerê û têkoşînê Kurdîstanî de ca girwt o. Keyeyê Şînyarî zî Enfal dîyo û têkoşînanê Kurdîstanî de ca girewto. Babîyê Şînyare  Kawa Mihyedîn zî serranê xo yê ciwanîye de sey pêşmergeyî tewrê têkoşînî beno.
Babîyê Şînyare Kawa Mihyedîn ê ke qala kênaya xo kerde nê vatî:''Badê rijyayîşê rejîmê Sadamî ma Silêmanî ra 2004 de agêrayî Dûz Xûrmatû. Şînyare heta serra dîyine lîse  Dûz Xûrmatû de wend. Domanêka zaf zanayî bî. Sey kesêka girde qiseykerdene. Mekteb de Rayber Apo  PKKyî nas kerdî.  Serra hîrêne ê  lîse de ma bar kerd şîyê Silêmanî. Tîya tekîlîya Şînyare bi embazan xurtêk bîye. Şînyare serra 2012 de waşt ke tewrê PKKy bibo la seba ke serrê ci qicî bî embazan qebûl nêkerd. Şînyare cayê embazan de perwerde û resna û 2015 tewrê sefanê gerîlayn bîye. Şînyare domana ma ya tewr pîle bê. Hîsê ci yê neteweyî zaf jîhat bî. Gerîlayan heskerdişê ci yo cîya bibi, pê înan sereberz bî. Eşiqê Têgêrayîşê Azadîye yê Kurdîstanî bî, şehîdan rê girêdaye bî û fotografê embazanê ke çalakîyê fedaîye kerdî kerdêne pêser. Şehadetê Şînyare merdim û dormeyê ma ser zaf tesîr kerd. A zaf ameyêne heskerdene. Ma pê aye serberz ê. Werîkna mi zî rojêke koyan de vera dişmenî şer bikerdêne.''
Nameyê Qodî: Şînyare Kawa
Name û Peyname: Sarîna Sarya
Cayê Bîyayîşî: Silêmanî
Maye-Pî: Dîmene - Kawa
Tarîx û Cayê Şehadetî: 29ê Gulana 2019 / Xakurkê
